open-index/open-wikipedia-markdown huggingface dataset:
דיוקן פרנץ יוזף הראשון, קיסר אוסטריה

**פרנץ הראשון, קיסר אוסטריה** הוא דיוקן שצייר תומאס לורנס בשנים 1818–1819. הציור הוזמן על ידי ג'ורג' הרביעי בעלות של חמש מאות גיניאות כחלק מסדרת דיוקנאות של מנהיגים צבאיים ופוליטיים שהיו מעורבים במלחמות נפוליאון. היצירה שייכת לאוסף המלכותי ומוצגת באולם ווטרלו בטירת וינדזור. הציור נותר בסטודיו של האמן עד מותו בשנת 1830.

## תיאור היצירה
בדיוקן נראה פרנץ יוזף הראשון, קיסר אוסטריה במדי צבא, כאשר כובעו המעוטר בנוצה מונח על שולחן לצדו. הקיסר עונד את סרט מסדר הבירית ואת הכוכב שלו, המונחים מתחת לסמלי מסדר גיזת הזהב. לורנס ייחס חשיבות רבה להתבוננות ישירה במושאי ציורו כדי להעניק לדיוקן חיוניות. במכתב מ־5 בנובמבר 1818 תיאר את תווי פניו של הקיסר כארוכים ודקים וכרציניים עד כדי מלנכוליה, אך זוהרים בחביבות כאשר הוא מדבר, עד היותם "דמות מושלמת של נפש טובה".

## פרשנות והשוואות
הדיוקן משתייך לקבוצת דיוקנאות שמנתה עשרים ושמונה יצירות, שנוצרה בעקבות חוזה לונדון בשנת 1814. במהלך העשור שלאחר מכן המשיך לורנס לבצע ישיבות דיוקן בקונגרסים שלאחר קרב ווטרלו ולעיתים יצא למסעות מיוחדים. החדר שיועד להציג את העבודות, לימים אולם ווטרלו, נבנה באמצעות כיסוי חצר מימי הביניים בטירת וינדזור בכיפה מוארת והושלם בתקופת ויליאם הרביעי. איורו של ג'וזף נאש משנת 1844 מציג את סידור הדיוקנאות בחדר כפי שהוא מתקיים גם כיום.

## תולדות הבעלות
היצירה צוירה עבור ג'ורג' הרביעי תמורת חמש מאות גיניאות, ונרשמה ברישום האוסף של קרלטון האוס בשנת 1819. לאחר מכן הועברה לחדר ווטרלו בטירת וינדזור, שבו מופיעה גם באיורו של ג'וזף נאש משנת 1844.

## הערות שוליים

קטגוריה:דיוקנאות גברים
קטגוריה:תומאס לורנס: ציורים
קטגוריה:ציורי שמן
קטגוריה:ציורים מהמאה ה-19
קטגוריה:ציורים באוסף המלכותי של הממלכה המאוחדת
שקרג'יסקי

**שֶקֶרְגִ'יְסְקִי** הוא שם משפחה (בבולגרית: **Шекерджийски**; שלושת האישים שלהלן הם בני אותה משפחה מהעיר דוּפְּנִיצָה).

קטגוריה:שמות משפחה
אדמונד דדה

**אדמונד דדה** (ברומנית: **Edmond Deda** 23 באפריל 1920 – 29 בספטמבר 2006) היה מוזיקאי יהודי רומני, מלחין של מוזיקה קלה, אופרטות, מוזיקה לתיאטרון ולסרטים ומוזיקה למקהלות, פסנתרן, מנצח, מעבד מוזיקלי ומורה.

דדה, יליד בוקרשט, רומניה, החל לימודיו בקונסרבטוריום אלברטו דה לה פרגולה בבוקרשט והמשיך לימודי פסנתר ב-The Billy Mayerl School for Modern Syncopation, בלונדון. הוא למד שנתיים רפואה.

ב-1937 פרסם שיר ראשון, Rodica (רודיקה), שבוצע בקזינו של סינאיה. השיר השני היה בצרפתית, Quand la pluie tombe (כשהגשם יורד). ב-1941 ייסד את הקונסרבטוריום למוזיקה קלה וג'אז של רומניה. בשנים 1942 - 1944 עבד בקונסרבטוריון "לירה" בבראילה כמורה לג'אז, מזמור ופסנתר.

ב-1945 הקים את הלהקה שנקראה על שמו ושפעלה עד 1981, כולל מופעים רבים מחוץ לרומניה. בשנים 1960 - 1966 היה מנצח על תזמורת התיאטרון קונסטנטין טנאסה מבוקרשט. בשנים 1961 - 1962 ו-1966 - 1969 היה מורה למזמור בבית הספר העממי לאמנות בבוקרשט.

## מספריו
* 1945 Întâlnire cu jazzul (מפגש עם הג'אז)
* 1968 Parada muzicii ușoare românești (מצעד המוזיקה הקלה הרומנית)
* 1980 Euterpe în vacanță (אוטרפה בחופשה)
* 1992 עד 1994 Călătorie la izvoarele jazzului (מסע אל מקורות הג'אז) אסופת מאמרים
* 1993 עד 1994 Reflecții despre reflectări (הרהורים על הרהורים) אסופת מאמרים
* 19930עד 1994 Remember jazz (זכור ג'אז) אסופת מאמרים

## מיצירותיו במוזיקה קלה
* Mă mai gândesc la dumneata (אני עוד חושבת עליך) - בביצוע של Margareta Pâslaru
* Of, inimioară (אוף, לב) - בביצוע של Luminița Dobrescu ושל Ștefan Bănică
* Inimă nu fi de piatră (לב אל תהיה עשוי מאבן) - בביצוע של Corina Chiriac
* N-am nicio vină (איני אשם/ה) - בביצוע של Margareta Pâslaru
* Ce te uiți așa la mine (מה את/ה מביט/ה בי כך) - בביצוע של Ștefan Bănică
* Nu te intrista, iubesc pe altcineva (אל תתעצב/י, אני אוהב/ת אחר/ת) - בביצוע של Margareta Pâslaru
* Bun venit rază de soare (ברוכה הבאה קרן שמש) - בביצוע של Angela Similea
* Asta-i tot ce-a mai rămas (זה כל מה שנשאר) - בביצוע של Margareta Pâslaru
* Indrăgostiții n-au nevoie de cuvinte (המאוהבים לא צריכים מילים) - בביצוע של Doina Spătaru
* Știu adevărul (אני יודע/יודעת את האמת) - בביצוע של דן ספטרו
* Suflet de copil (נשמה של ילד) - בביצוע של Anda Călugăreanu

## סרטים בהם הלחיו את המוזיקה
* 1958 Caravana prieteniei
* 1961 Nu vreau să mă însor
* 1970 Mini-Tehnicus
* 1975 Agentul straniu

## פרסים וכיבודים
* 5 פרסים של פסטיבל אייל הזהב
* 2 פרסים של פסטיבל מאמאיה
* ציון בפסטיבל סופוט
* ציון בפסטיבל ספליט
* פרס איגוד המלחינים והמוזיקולוגים.

## קישורים חיצוניים

* PORTRET: 100 de ani de la naşterea compozitorului Edmond Deda


## הערות שוליים

קטגוריה:פסנתרנים יהודים רומנים
קטגוריה:מלחינים יהודים רומנים
קטגוריה:מורים למוזיקה
קטגוריה:מחברי ספרי עיון
קטגוריה:מלחיני קולנוע יהודים
קטגוריה:שחקני תיאטרון יהודים רומנים
קטגוריה:ילידי 1920
קטגוריה:נפטרים ב-2006
א-טוואל א-שמאלי

**א-טוואל א-שמאלי** (בערבית: **الطوال الشمالى**, תעתיק מדויק: אל-טואל אלשמאלי; תרגום: הגבוה הצפוני) הוא כפר בירדן.

## גאוגרפיה
הכפר ממוקם במערב ממלכת ירדן, בנפת דיר עלא שבמחוז בלקא, כ-40 ק"מ צפונית מערבית לעמאן בירת ירדן, כ-2.5 ק"מ מערבית לעיר דיר עלא, וכ-6.5 ק"מ מזרחית למושב הישראלי ארגמן שבבקעת הירדן, וכ-2.5 ק"מ מזרחית לנהר הירדן. 

מבחינה גאוגרפית הכפר שוכן בבקעת הירדן הירדנית, וגובהו כ-270 מטר מתחת לפני הים.

## דמוגרפיה
במפקד האוכלוסין שנערך בשנת 2015 מנה הכפר 3981 נפשות, כאשר מתוכם 2275 זכרים ו-1706 נקבות. מספר המשפחות בכפר עמד על 750. 

## הערות שוליים

קטגוריה:ירדן: ערים
לגונת התאומים

ממוזער|צוקי הגיר השחורים שמעטרים את לגונת התאומים.
**לגונת התאומים** (באנגלית: **Twin Lagoon**) היא לגונה במפרץ קורון בפיליפינים המתחלקת לשתי לגונות משנה, שמעבר צר מתחת לסלעים המקיפים את שתי הלגונות, מאפשר מעבר מהאחת לשנייה.

הלגונות התאומות מוקפות בצוקי גיר נישאים במיוחד, עם כתרים של יער ירוק ניאון על ראשן. אפשר לשחות, לשוט בקיאק, ו/או לצנרר. מכיוון שמדובר במי מלח, יש כאן גם אלמוגים רדודים ויפים למדי.

שתי הלגונות מופרדות על ידי צוק צר מאוד, וניתן לקפוץ ביניהן באמצעות מדרגות עץ בזמן הגאות, או לשחות מתחת לצוק בזמן שפל. לגונת התאומים מורכבת ברובה ממים מלוחים, שכן הכניסות הן מהים, ואפילו בשעות הבוקר המוקדמות המים חמים למדי. צוקי הגיר נשחקו במשך אלפי שנים ויצרו את שתי הלגונות הללו, שכאמור המופרדות על ידי צוק צר.

צבעם של סלעי הגיר הוא שחור דמוי בזלת, צבע שנוצר בשל כתמים טבעיים ממשקעי תחמוצת מנגן ותהליכי בליה אורגניים על פני השטח שלהן, אף על פי שהן מורכבות מאבן גיר משקעית מתקופת הפרם עד היורה שנוצרה משוניות אלמוגים עתיקות וקונכיות ימיות.

## ראו גם

* קורון (אי)
* מפרץ קורון
* אגם ברקודה

## קישורים חיצוניים

* לגונת התאומים - מבט ראשון (סרטון)
* סרטון המתעד את המעבר בין שתי הלגונות (סרטון)

## הערות שוליים

קטגוריה:הפיליפינים
קטגוריה:הפיליפינים: גאוגרפיה
קטגוריה:הפיליפינים: איים
ע'סאן א-דהיני

**ע'סאן עבד אל-עזיז מוחמד א-דהיני** (בערבית: **غسان الدهيني**, בתעתיק מדויק: **ע'סאן אלדהיני**; נולד ב-3 באוקטובר 1987) הוא ראש הכוחות העממיים במזרח רפיח שהקים יאסר אבו שבאב.

## ביוגרפיה
ע'סאן א-דהיני משתייך לשבט תראבין הבדואי, אליו השתייך גם יאסר אבו שבאב. הוא הצטרף למנגנוני הביטחון של הרשות הפלסטינית, ובהמשך הצטרף לארגון "צבא האסלאם" המזוהה עם דאעש.

לפי המכון למחקרי ביטחון לאומי, ע'סאן א-דהיני היה "קצין ביטחון פלסטיני לשעבר", ובמהלך מלחמת חרבות ברזל היה "האחראי על גיוס סוכנים סמויים כדי לסייע במאבק בשליטת חמאס בחלוקת הסיוע – תחת פיקוח הצבא הישראלי".

## ניהול מיליציית הכוחות העממיים
במהלך מלחמת חרבות ברזל הקים יאסר אבו שבאב מיליציה פלסטינית בתמיכת ישראל שנועדה להוות תחליף לשלטון חמאס באזור מזרח רפיח. המיליציה, שנקראת 'הכוחות העממיים', ממוקמת בצד הישראלי של הקו הצהוב. ע'סאן א-דהיני שימש כסגנו של אבו שבאב בניהול המיליציה.

בתחילת דצמבר 2025 פרץ סכסוך חמולות באזור שליטתו של אבו שבאב, שהוביל לחילופי אש בהם נהרג אבו שבאב וע'סאן סגנו נפצע קל. הוא פונה לבית חולים ברזילי באשקלון, ועוד באותו היום שב לרצועת עזה וקיבל את הנהגת המיליציה תחת אבו שבאב.

לאחר שובו לרצועה הצהיר א-דהיני כי המיליציה שתחתיו תמשיך להיאבק בחמאס.

לפי דיווחים ברצועה, אבו שבאב כונה "עדין נפש" ונחשב לאכזרי פחות ממחליפו, וכעת נפוץ ברצועה הביטוי "הלך העדין – הגיע המשוגע", כדי לתאר את הקו שא-דהיני צפוי לנקוט. האחרון נתפס כאדם קשוח ואכזרי, ומקורביו מספרים כי נכנס לנעלי אבו שבאב עם מוטיבציה גבוהה ונחישות, כשהוא מצהיר בגלוי: "לא יהיו רחמים על אנשי חמאס. לא היום, ולא עד יומם האחרון".
## חיים אישיים
אל-דהיני גרוש ואב לשני בנים ובת.

## הערות שוליים

קטגוריה:רפיח: אישים
קטגוריה:פלסטינים שנולדו ב-1986
מוריס מרפי הבן

**מוריס ג'יימס מרפי הבן** (באנגלית: ****; 3 באוקטובר 1927 – 27 באוקטובר 2002) היה פוליטיקאי ועורך דין אמריקאי, אשר כיהן למשך חודש אחד כתובע הכללי של ניו המפשייר, ולמשך כ־11 חודשים כחבר הסנאט של ארצות הברית במינוי.

## ביוגרפיה
### ראשית חייו והשכלה
מרפי נולד ב-3 באוקטובר 1927 בעיר דובר שבניו המפשייר. הוא השלים את לימודיו בתיכון דובר ובאקדמיית סנט מרי. בשנת 1950 סיים את לימודיו בקולג' הוליקרוס, וב־1953 השלים לימודי משפטים בבית הספר למשפטים של בוסטון קולג'.

בשנת 1955 הוסמך כעורך דין והחל לעסוק בעריכת דין בעיר פורטסמות'. הוא שירת כחייל בשירות סדיר בצבא ארצות הברית בשנים 1946–1947 ושוב בשנים 1953–1954.

### קריירה משפטית ופוליטית
בשנים 1957–1958 שימש מרפי כיועץ המשפטי של הסנאט של ניו המפשייר, ולאחר מכן כעוזרו המנהלי של מושל המדינה  בשנים 1959–1961. לאחר שכיהן מספר חודשים כסגן התובע הכללי, מונה מרפי בידי המושל פאוול לתפקיד התובע הכללי של ניו המפשייר, ונכנס לתפקידו ב־4 בנובמבר 1961.

שלושה שבועות בלבד לאחר מכן נפטר במהלך כהונתו הסנאטור הרפובליקני השמרני סטיילס ברידג'ס, שהיה הסנאטור המכהן הוותיק ביותר בארצות הברית. ב־7 בדצמבר 1961 מינה המושל פאוול את מרפי לחבר הסנאט של ארצות הברית, עד לקיום בחירות מיוחדות בנובמבר 1962.

המינוי עורר מחלוקת ציבורית. המו"ל רב־ההשפעה, ויליאם לואב, פרסם מאמר מערכת חריף בעמוד הראשון של העיתון Manchester Union Leader, שבו תקף את פאוול על כך שלא מינה את אלמנתו של הסנאטור המנוח, דולוריס ברידג'ס. משקיפים פוליטיים רבים ציפו כי דווקא היא תקבל את המינוי. במהלך כהונתו בסנאט הצביע מרפי בעד התיקון ה-24 לחוקת ארצות הברית.

### הבחירות של 1962
מרפי התמודד בבחירות 1962 בניסיון לשמור על מושבו בסנאט, אך נתקל במאבק קשה בפריימריז הרפובליקניים. בין יריביו היו דולוריס ברידג'ס וחברי הקונגרס  ו. מרפי סיים במקום השלישי, אחרי באס וגברת ברידג'ס.

גם המושל פאוול עצמו הפסיד בפריימריז. בנאום ההפסד שלו בליל הבחירות התייחס להתנגדותו של לואב למינוי ואמר כי 

### פעילות ציבורית מאוחרת
בשנים שלאחר מכן שימש מרפי כחבר בוועדה הכלכלית של פורטסמות', ברשות הדיור העירונית, ונבחר ליו"ר מועצת המנהלים של ועדת שירותי הביטחון פורטסמות'–קיטרי, גוף שנקרא כיום 'איגוד מספנת סיקוסט'. כמו כן כיהן כחבר בוועדת הגבולות של ניו המפשייר בשנים 1973–1975.

### שנותיו האחרונות ומותו
מרפי חזר לעסוק בעריכת דין, וכיהן כיו"ר דירקטוריון וכיועץ המשפטי הראשי של בנק החיסכון של פורטסמות' בשנים 1968–1988. בעת מותו ב-27 באוקטובר 2002 התגורר בעיירה סטרת'האם שבניו המפשייר. הוא נטמן בבית הקברות פרוספקט היל בעיירה גרינלנד, ניו המפשייר.

## חיים אישיים
מרפי היה נשוי למרי א. דודי, ולבני הזוג נולדו שלושה ילדים. אשתו הלכה לעולמה בשנת 2016.

## קישורים חיצוניים

* 
* 

קטגוריה:אמריקאים ילידי ניו המפשייר
קטגוריה:בוגרי בית הספר למשפטים של בוסטון קולג'
קטגוריה:קצינים וחוגרים בצבא ארצות הברית
קטגוריה:התובעים הכלליים של ניו המפשייר
קטגוריה:חברי הסנאט של ארצות הברית מניו המפשייר
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1927
קטגוריה:אמריקאים שנפטרו ב-2002
אליזבת ליז'ה בייקרסמה

**אליזבת ליז'ה בייקרסמה** (בלועזית: **Elisabeth (Liesje) Bijkersma**; 27 בדצמבר 1912 – 30 בדצמבר 2003) הולנדית חסידת אומות העולם שהצילה יהודים בתקופת השואה בהולנד.

## פעילות בתקופת השואה להצלת יהודים
אליזבת הייתה מורה רווקה שהתגוררה בעיר זוולה בירת מחוז אוברייסל במזרח הולנד. אליזבת הייתה רגישה למצבם של יהודי העיר וכאשר החריפו הצעדים נגדם החליטה לעשות מעשה ולסייע להם. באמצעות קשריה גייסה מכרים למעגל ההצלה. היא התייעצה עם הכומר הפרוטסטנטי הוריאוס דה-האס, שסיפק לה שמות נוספים של אנשים שהסכימו לסכן עצמם ולעזור.

כאשר החלו השילוחים למחנות ההשמדה בקיץ 1942 אליזבת החלה להפעיל את רשת האנשים שהסכימו להחביא יהודים. היא סיפקה למשפחות יהודיות כתובות מסתור. היא נהגה לרכוב על אופניה וללוות בעצמה רבים מהם למקומות המסתור. אליזבת דאגה לאספקת תלושי מזון גנובים ואוכל נוסף עבור המשפחות היהודיות. אליזבת שימשה אשת קשר בין בנות משפחת מרכוס להוריהן אשר הסתתרו במקומות שונים ונהגה להעביר מסרים ביניהם. אבי המשפחה ליאו מרכוס העיד על כך שאליזבת פעלה תוך סיכון רב לחייה. בזכותה נמצא מקום מסתור למשפחתו וליהודים רבים אחרים. אליזבת דאגה גם למקומות מסתור עבור שלוש בנותיו. באוגוסט 1942 היא סידרה לשתיים מבנותיו מקום מסתור אצל חרי וחריט ניינברג. את הבת הבכורה לקחה ברכבת לאמסטרדם להסתתר אצל אוטו ואורסולה ואן בוטסלר. האב ציין את התלות של משפחתו בעזרתה ועל הצורך להקפיד ולציית להוראותיה, שכן בלעדיה הם היו חסרי אונים. אליזבת דאגה גם לאשתו ההרה למקום ראוי ללידת בתם הרביעית. בהמשך יצרה קשר עם ד"ר אלדרס, מכר של משפחת מרכוס בזוולה וסיכמה איתו שתשאיר על מפתן ביתו את התינוקת. ד"ר אלדרס אסף אותה לביתו, רשם אותה תחת שם משפחתו והיא נשארה בביתו במשך כל שנות המלחמה.

ב-1943 ביקרה לראשונה את משפחתו של היהודי יוסף קופמן שאותו הכירה במסגרת פעילות ההתנגדות. אחרי מעצרו של קופמן על ידי הנאצים ב-1944 היא המשיכה לבקר את המשפחה ובחורף 1944/1945 כשגבר הרעב היא ליוותה את שני בניו למשפחה של חוואים בצפון הולנד. יופ קופמן, שהיה אז ילד צעיר העיד על אישיותה החזקה ועל כך שמעולם לא דיברה על פעילותה, שמרה על ריחוק והישרתה עליהם תחושת ביטחון. אמו סיפרה לו ולאחיו על כך שאליזבת עוזרת ליהודים למצוא מקומות מסתור. בבגרותו הבין יופ את ההקרבה הרבה שלה למענם.

דאגתה למשפחות היהודיות ופעילות ההצלה גזלו ממנה את רוב זמנה ולכן נאלצה לוותר על עבודתה כמורה. היא התמסרה באופן טוטאלי לעבודת ההצלה עד לשחרור האזור באפריל 1945.

## לאחר המלחמה
פעילותה במשך שנות המלחמה פגעה באופן משמעותי בבריאותה. היא נאלצה לפרוש פרישה מוקדמת. הקשר בינה לבין המשפחות היהודיות אבד. הודות להתערבות מרכז המחקר ההיסטורי של אוברייסל בזוולה, חודש הקשר עם כמה מהם. (1)

## הכרה והנצחה
ב-21 באוגוסט 2005 הכיר יד ושם באליזבת בייקרסמה כחסידת אומות העולם. הטקס נערך בהאג הולנד ושמה הונצח בקיר הכבוד בגן חסידי אומות העולם ביד ושם ירושלים.

## לקריאה נוספת
* תיק חסידת אומות העולם מס' M.31.2/10643, ארכיון יד ושם

## קישורים חיצוניים
* 
* 

## הערות שוליים

קטגוריה:הולנדיות חסידות אומות העולם
קטגוריה:הולנדיות שנולדו במאה ה-20
קטגוריה:הולנדיות שנפטרו ב-2003
Stars (שיר של דאבסטאר)

"**Stars**" הוא שיר של שלישיית האינדי הבריטית Dubstar, שיצא לאור בשנת 1995 באלבום הבכורה שלהם, "Disgraceful", בהוצאת EMI ופולידור רקורדס.

השיר זכה לשבחים מהמבקרים, והגיע לשיא במקום ה-40 בבריטניה. לאחר שיצא מחדש ב-1996, הוא זכה להצלחה רבה יותר, והגיע למקום ה-15 במצעד הסינגלים הבריטי, למקום ה-18 בסקוטלנד, וכן למקום ה-69 במצעד אירופה הוט 100. מחוץ לאירופה, השיר היה להיט בישראל, ושהה במקום הראשון במשך שלושה שבועות. הוא זכה להשמעות רבות במועדונים ונוצרו עבורו רמיקסים רבים. להקת המטאל גותי האיטלקית לקונה קויל הקליטה קאבר לשיר במיני-האלבום שלה "Halflife" משנת 2000.

## רקע
השיר נכתב על ידי חבר הלהקה סטיב הילייר, והופק על ידי גריים רובינסון וסטיבן הייג. בראיון משנת 1995 למגזין המוזיקה הבריטי, מלודי מייקר, הילייר סיפר על המילים: "זה בהחלט עניין של להיות לבד ולהיות בשקט ולהרהר. לא בהכרח להיות בודד, אלא לבד." הוא הוסיף, "זו שיר מאוד מודע לעצמו. הוא עוסק בעובדה שכאשר אתה עושה משהו יצירתי, זה לא כל כך מה שאתה מרגיש לגבי הדבר, או כמה אנשים באים ומספרים לך כמה אתה נהדר, אלא יותר על הדעות של האנשים שאתה לוקח ברצינות וכמה זה משפיע עליך. כגון, איך לוקחים ברצינות מישהו שאומר לך שאתה טוב?".

## השיר במצעדי הפזמונים

## קישורים חיצוניים
* 
* 20px "Stars", באתר Discogs **(באנגלית)**
* 30px "Stars", באתר Genius **(באנגלית)**
* 20px "Stars", באתר Spotify **(באנגלית)**
* 44px "Stars", באתר אפל מיוזיק **(באנגלית)**
* 44px "Stars", באתר Deezer **(באנגלית)**
* 55px "Stars", באתר Last.fm **(באנגלית)**
* 20px "Stars", באתר Musixmatch **(באנגלית)**
* 20px "Stars", באתר SoundCloud **(באנגלית)**
*  "Stars", באתר שזאם **(באנגלית)**
* "Stars", באתר SecondHandSongs **(באנגלית)**
*

## הערות שוליים

קטגוריה:שירים באנגלית
קטגוריה:סינגלים בהוצאת EMI רקורדס
קטגוריה:סינגלים בהוצאת פולידור רקורדס
קטגוריה:סינגלים שהגיעו למקום הראשון בישראל
קטגוריה:שירי סינת'-פופ
קטגוריה:בלדות פופ
קטגוריה:שירים על כוכבי לכת
פואטרי סלאם ישראל

**סצנת הפואטרי סלאם** הישראלית נוסדה בינואר 2012 על במת תיאטרון האינקובטור בירושלים.

אירועי פואטרי סלאם חודשיים מתקיימים ברחבי הארץ. עשרות משוררים ומשוררות מופיעים עם טקסטים מנבכי מוחם הפואטי ומתחרים זה בזה, ואלפי מבקרים מסורים פוקדים את הערבים, וחוזרים שוב ושוב.
ממוזער|לוגו פואטרי סלאם ישראל
פואטרי סלאם יצר סצנה תרבותית חדשה וצומחת של שירה מדוברת, וקהילה חוצת מגזרים, עם סדנאות והופעות המחדשות את השפה העברית. פואטרי סלאם ישראל אף זכה בפרס מאיר אריאל לחדשנות בשפה העברית. אחת לשנה נערכת תחרות הגמר הראשית: הסלאם הגדול. המשורר הזוכה מדי שנה, מייצג את ישראל בתחרות הפואטרי סלאם הבינלאומית.

## קישורים חיצוניים
* העמוד של פואטרי סלאם ישראל באתר תיאטרון האינקובטור

## הערות שוליים

קטגוריה:שירה עברית
אגם ברקודה

ממוזער|אגם ברקודה - מבט כללי.
**אגם ברקודה** (באנגלית: **Barracuda Lake**) ממוקם בחוף הצפוני של האי קורון בפיליפינים, מציע אחת מחוויות הצלילה הייחודיות ביותר בעולם. לעיתים מכונה אגם לולויואן על ידי המקומיים, אך מימיו הכחולים והצלולים, החבויים בין תצורות סלעי גיר, אינם מוצפים בברקודות אמיתיות ובחיות בר אחרות. במקום זאת, צוללנים יכולים לחוות תרמוקלינה והלוקלינה  שאין כמותם בשום מקום אחר. כשמתחילים על פני האגם, צוללנים, שחיינים וחובבי צלילה יכולים לצָפּות לטמפרטורות של כ-27 מעלות צלזיוס. אך ככל שיורדים למעמקי האגם, בעומק של כ-14 עד 15 מטרים, הטמפרטורה משתנה באופן דרסטי לקצת יותר מ-38 מעלות צלזיוס. טמפרטורת המים החמים נגרמת על ידי אחד מהמעיינות הגיאותרמיים המקומיים הרבים . "מעיינות המקוויניט" החמים הידועים, נמצאים במרחק של 4 ק"מ בלבד. עומקו המקסימלי של האגם הוא 30 מטר.
ממוזער|הכניסה לרציף המוביל אל אגם ברקודה.

ממוזער|גומחה בדרך לאגם. מי האגם מגיעים מתחת לסלע המעטר את האגם מסביב. המבט מהרציף המוביל לאגם.
עלייה מוזרה זו בטמפרטורה נובעת מהעובדה שהאגם מכיל מים מלוחים וגם מים מתוקים. צוללנים יכולים אפילו לראות את הגבול הדק והברור המפריד בין שני גופי המים. האגם מאופיין גם בתצוגה מרשימה של תצורות אבן גיר המתנשאות מכל עבר, ומתפרשות מתחת לפני השטח. צוללנים תיארו תחושה של "חוסר משקל" בזמן שהם חוקרים את המעמקים החמים/קרים, והחוויה החושית הושוותה גם היא לאיך ש"זה מרגיש" ללכת על הירח. אבל האגם טומן בחובו הפתעה נוספת: בדיוק כשהחום המלוח הופך לבלתי נסבל, הטמפרטורה חוזרת להתקרר שוב ליד הקרקעית. מאפיין ייחודי נוסף של האגם הוא החול בתחתית, שתואר כ"דמוי ג'לי", "משיי", "אוורירי" ו"בוצי".

שמו של האגם, ככל הנראה, מגיע משני מיני הברקודות הידועות כמאכלסות אותו, אך דגים קטנים אחרים וחסילונים נצפים לעיתים קרובות יותר.

## ראו גם

* קורון (אי)
* מפרץ קורון
* לגונת התאומים

## קישורים חיצוניים

* אגם ברקודה - מבט כללי (סרטון)

## ביאורים

## הערות שוליים

קטגוריה:הפיליפינים
קטגוריה:הפיליפינים: גאוגרפיה
קטגוריה:הפיליפינים: איים
פסטיבל הקומדיה הישראלי ע"ש אפרים קישון

**פסטיבל הקומדיה הישראלי על שם אפרים קישון** הוא פסטיבל שנתי לקומדיה, הומור וסאטירה ישראלית מקורית, שעלה לראשונה בשנת 2022 בהפקת תיאטרון האינקובטור. 

הפסטיבל, ביוזמת תיאטרון האינקובטור ומשפחת קישון, ובתמיכת עיריית ירושלים, הקרן לירושלים ומשרד התרבות, הנו מהפסטיבלים הבולטים בארץ התומכים ביצירה עצמאית בתיאטרון. ההצגות שעלו במסגרת הפסטיבל עלו לאחר מכן ברחבי הארץ וזכו לפרסים ושבחים.

## זוכי הפסטיבל

## קישורים חיצוניים
* האתר של פסטיבל הקומדיה הישראלי

## הערות שוליים

קטגוריה:ישראל: פסטיבלים
יאיר מרדכי

**יאיר מרדכי** (נולד ב-29 בספטמבר 2003) הוא כדורגלן ישראלי המשחק בעמדת הקשר בעירוני קריית שמונה, בה גם משמש לעיתים כקפטן.

## קריירה
מרדכי התחיל את הקריירה שלו בקבוצת הילדים של עירוני קריית שמונה אליה הצטרף בגיל 10 ושיחק בכל קבוצות הגיל של המועדון. ב-13 במאי 2023 ערך את הופעת הבכורה שלו בקבוצה הבוגרת בניצחון 2–3 נגד בית"ר ירושלים.

עונה לאחר מכן, מרדכי הפך לשחקן הרכב בקריית שמונה ששיחקה בליגה הלאומית. ב-5 באוקטובר 2023 הבקיע את שער הבכורה שלו בקריירה בניצחון 1–5 נגד מכבי יפו, שהיה גם השער האחרון שהובקע באצטדיון לפני פרוץ מלחמת חרבות ברזל שהוביל בין היתר לנדידת הקבוצה מחוץ לעיר. את העונה סיים עם 8 שערים ב-33 הופעות בליגה ועונה שני שערים בליגה והיה שותף לחזרה של המועדון לליגת העל. ב-14 בספטמבר 2024 הבקיע את שער הבכורה שלו בליגת העל בניצחון 0–2 נגד עירוני טבריה.

## קישורים חיצוניים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חלוצי כדורגל ישראלים
קטגוריה:קריית שמונה: כדורגלנים
קטגוריה:כדורגלני עירוני קריית שמונה
קטגוריה:ישראלים שנולדו ב-2003
טקס פרסי גלובוס הזהב ה-83

**טקס פרסי גלובוס הזהב ה-83** (באנגלית: **83rd Golden Globes**) התקיים ב-11 בינואר 2026 בבית המלון בוורלי הילטון. ניקי גלייזר הנחתה את הטקס בפעם השנייה ברציפות.

המועמדויות הוכרזו ב-8 בדצמבר 2025.

## רקע
הטקס נערך ב-11 בינואר 2026 בבית המלון בוורלי הילטון בקליפורניה ושודר בשידור חי על ידי CBS ובשירות הסטרימינג פרמאונט+. ב-8 בינואר הוענקו שני פרסי מפעל חיים באירוע שישודר גם הוא על ידי CBS ובשירות פרמאונט+. פרס ססיל ב. דה מיל הוענק להלן מירן, ופרס קרול ברנט הוענק לשרה ג'סיקה פארקר.

ב-24 באפריל 2025 הוכרזה הקומיקאית ניקי גלייזר כמנחת הטקס, לאחר שהנחתה את הטקס באותה השנה.

לראשונה הוענקו בטקס פרסים לפודקאסטים, והוענק פרס הפודקאסט הטוב ביותר.

## רשימת הפרסים
### קולנוע

#### שיאני מועמדויות - סרטים

### טלוויזיה

#### שיאני מועמדויות – טלוויזיה

### פרס ססיל ב. דה-מיל
פרס ססיל בי דמיל הוא תואר כבוד המוענק למצטיינים שהטביעו חותם משמעותי בתעשיית הקולנוע. הוא נקרא על שם המקבל הראשון שלו, הבמאי ססיל ב. דה-מיל.

### פרס קרול ברנט
פרס קרול ברנט הוא תואר כבוד המוענק למצטיינים שהטביעו חותם משמעותי בתעשיית הטלוויזיה. הוא נקרא על שם המקבלת הראשונה שלו, השחקנית קרול ברנט.

## קישורים חיצוניים
* 

## הערות שוליים

קטגוריה:פרס גלובוס הזהב
קטגוריה:פרסים קולנועיים משנת 2025
איגור דמיטרייביץ' נוביקוב

**איגור דמיטרייביץ' נוביקוב** (**Igor Dmitriyevich Novikov,** רוסית: **И́горь Дми́триевич Но́виков** נולד ב-10 בנובמבר 1935) הוא אסטרופיזיקאי תאורטי וקוסמולוג רוסי.

נוביקוב העלה את רעיון החורים הלבנים בשנת 1964. הוא גם ניסח את עקרון העקביות העצמית של נוביקוב באמצע שנות ה-80, תרומה לתאוריית המסע בזמן.

בשנת 1966 יעקב בוריסוביץ זלדוביץ ואיגור דמיטרייביץ' נוביקוב הציעו לראשונה את התאוריה על קיומם של חורים שחורים קדמוניים.

## ביוגרפיה
נוביקוב קיבל את תואר הדוקטור שלו באסטרופיזיקה בשנת 1965 ואת התואר הרוסי D.Sc. באסטרופיזיקה בשנת 1970. בין השנים 1974 ל-1990 הוא היה ראש המחלקה לאסטרופיזיקה רלטיביסטית במכון הרוסי לחקר החלל במוסקבה. לפני 1991 הוא היה ראש המחלקה לאסטרופיזיקה תאורטית במכון לבדב לפיזיקה במוסקבה וכיהן כפרופסור באוניברסיטת מוסקבה הממלכתית. מאז 1994 הוא מנהל את המרכז לאסטרופיזיקה תאורטית (TAC) של אוניברסיטת קופנהגן, דנמרק. כיום הוא גם פרופסור לאסטרופיזיקה במצפה הכוכבים של אוניברסיטת קופנהגן, שם הוא נמצא מאז 1991. מאז 1998 הוא חבר בחברה המלכותית לאסטרונומיה.

נוביקוב עבר לקופנהגן, דנמרק, שם עבד ולימד במכון נילס בוהר. הוא חזר לרוסיה בשנת 2001.

הוא זכה בפרס ג'ון ארצ'יבלד ווילר הראשון (2020), יחד עם הפיזיקאי קיפ ת'ורן (קלטק) ופרופסור רוג'ר פנרוז מאוניברסיטת אוקספורד. פרס זה מוענק על תרומתו לפיתוח תורת היחסות הכללית והפיזיקה של חורים שחורים. הפרס מוענק על ידי נשיא האגודה האיטלקית לפיזיקה בטקס הענקת הפרסים הרשמי ברומא ב-22 במאי 2020.
* עקומה דמוית זמן סגורה.
* רקע מיקרוגל קוסמי.
* קוסמולוגיה תצפיתית.
* מכניקת הקוונטים של מסע בזמן.
* חור שחור קדמוני.
* סופר-קרינה.
* חור לבן.

## לקריאה נוספת
* 
* 

## קישורים חיצוניים

* תמליל ראיון בעל פה עם איגור דמיטריביץ' נוביקוב ב-21 באוגוסט 1979, המכון האמריקאי לפיזיקה, ספריית וארכיון נילס בוהר - ראיון שנערך עם ספנסר ר. וירט במונטריאול, קנדה

## הערות שוליים

קטגוריה:מדענים רוסים
קטגוריה:אסטרונומים רוסים
קטגוריה:אסטרופיזיקאים סובייטים
קטגוריה:ילידי 1935
בועז נגר

**בועז נגר** (נולד ב-20 במאי 1971) הוא מנהל ישראלי, יושב ראש הפניקס בית השקעות ויושב ראש קסם קרנות נאמנות. בעבר כיהן כמנכ"ל משותף של קסם קרנות נאמנות וכיו"ר איגוד תעודות הסל בישראל.

## ביוגרפיה
נגר נולד וגדל ברחובות. הוא בעל תואר ראשון במשפטים (בהצטיינות) ותואר שני במנהל עסקים מטעם אוניברסיטת בר־אילן. הוא שירת בגדוד 13 של חטיבת גולני ולאחר מכן בחיל החינוך, והשתחרר בשנת 1993.

נגר מתגורר ברחובות, נשוי לאפרת, סמנכ"לית הכספים של חברת אדמה והוא אב לחמישה.

## קריירה
בין השנים 1999–2006 שימש נגר כעורך דין שהתמחה בשוק ההון, מיזוגים ועסקאות במשרדי עורכי הדין לשם ברנדויין ומיתר. בין השנים 2007–2018 כיהן בתור יושב ראש איגוד תעודות הסל בישראל. במהלך כהונתו הוא פעל בשיתוף עם הרשות לניירות ערך להסדרת פעילות ענף תעודות הסל, במסגרת חקיקת תיקון 28 לחוק השקעות משותפות בנאמנות. התיקון לחוק נכנס לתוקפו בשנת 2017, הוביל להפיכת תעודות הסל לקרנות סל ולהגדלת ההגנה על המשקיעים.

### קסם קרנות נאמנות
בין השנים 2006–2012 שימש נגר כמנכ"ל משותף של קסם קרנות נאמנות ביחד עם אבנר חדד.

החל משנת 2012 הוא מכהן כיושב ראש קסם קרנות נאמנות. בתקופת כהונתו כמנכ"ל משותף וכיו"ר החברה חל גידול משמעותי בהיקף הנכסים המנוהלים שלה, בעקבות צמיחה אורגנית ומהלכי מיזוגים ורכישות. ערב כניסתם לתפקיד החברה ניהלה נכסים בשווי של כ-2 מיליארד ש"ח. באוגוסט 2024 חצתה קסם לראשונה בענף את רף ה־100 מיליארד ש"ח בנכסים מנוהלים.  

### הפניקס בית השקעות
בשנת 2022, כחלק משינוי ארגוני, מונה נגר לתפקיד יושב ראש ואבנר חדד מונה למנכ"ל הפניקס בית השקעות, בנוסף לתפקידיהם בקסם קרנות נאמנות. במהלך תקופה זו בוצעה רכישת בית ההשקעות אפסילון ופעילות פסגות בית השקעות, אשר כללה את פעילות ניהול התיקים וקרנות הנאמנות. במהלך כהונתם של נגר וחדד כיו"ר ומנכ"ל הוסדרה והוגדלה מדיניות התרומה לקהילה של הפניקס בית השקעות. במסגרת מדיניות התרומות הוחלט לצד אימוץ יחידת יהל"ם לאמץ גם את חיל החינוך, כחלק מהרצון להשקיע ולהוקיר את פעילותן של היחידות התומכות בצה"ל.

**BETA ETF**

החל משנת 2019 נגר כיהן כמנכ"ל ובעל מניות מייסד בחברת Beta Securities Poland – אחת החברות שהובילו את השקת ה-ETF הראשון בפולין, באמצעות מותג BETA ETF. החל משנת 2022 הוא מכהן כחבר במועצת המנהלים המפקחת של BETA ETF – הנחשבת לחלוצה בשוק ה-ETF הפולני בזכות השקת ה-ETF הראשון, ומנהלת נכון לחודש נובמבר 2025 נכסים בהיקף של למעלה מ-1.4 מיליארד זלוטי בכ-13 קרנות סל שנסחרות בבורסה הפולנית.

## קישורים חיצוניים
* בועז נגר באתר כלכליסט
* 
* נועם בר, בועז נגר: "בתחום תעודות הסל, בשונה מענף קרנות הנאמנות, אתה לא מנצח בזכות תשואות ודמי ניהול", באתר פאנדר, 26 באוקטובר 2011
* כנס שוק ההון: בועז נגר, יו"ר קסם קרנות ו־ ETF מבית אקסלנס, בערוץ כלכליסט, יוטיוב
* ETF TV News #85 Boaz Nagar of KSM ETFs discusses the demand for retail construction ETFs, EFTTV.NET

## הערות שוליים

קטגוריה:מנהלים ישראלים
קטגוריה:ילידי 1971
הנרי הוליס

**הנרי פרנץ' הוליס** (באנגלית: **Henry French Hollis**; 30 באוגוסט 1869 – 7 ביולי 1949) היה פוליטיקאי אמריקאי, אשר כיהן כחבר הסנאט של ארצות הברית מטעם מדינת ניו המפשייר, וכן נאמן של מוסד הסמית'סוניאן.

## ביוגרפיה
הוליס נולד ב-30 באוגוסט 1869 בקונקורד שבניו המפשייר, למד בבתי ספר ציבוריים והמשיך בלימודים בהדרכה פרטית. בשנים 1886–1887 עסק בהנדסה אזרחית עבור חברת הרכבות שיקגו, ברלינגטון וקווינסי. בשנת 1892 השלים את לימודיו באוניברסיטת הרווארד, למד משפטים, התקבל ללשכת עורכי הדין בשנת 1893, והחל לעסוק בעריכת דין בעיר קונקורד.

הוליס התמודד ללא הצלחה בבחירות לבית הנבחרים של ארצות הברית בשנת 1900, וכן היה מועמד המפלגה הדמוקרטית למשרת מושל ניו המפשייר בשנים 1902 ו־1904, אולם ללא הצלחה. בשנת 1913 נבחר לסנאט של ארצות הברית, לכהונה שהחלה ב־4 במרץ 1913. הוא כיהן בפועל מ־13 במרץ 1913 ועד 3 במרץ 1919, וב־1918 בחר שלא להתמודד לכהונה נוספת. במהלך כהונתו בסנאט שימש כיושב ראש הוועדה להצעות חוק חתומות.

בשנים 1914–1919 כיהן הוליס כנאמן של מוסד הסמית'סוניאן. בשנת 1918 שימש כנציג ארצות הברית במועצת המימון הבין־בריתית בזמן המלחמה. בשנת 1919 היה חבר בוועדת הסדרת החובות של צרפת ובריטניה לארצות הברית, ובאותה שנה החל לעסוק במשפט בינלאומי. בשנת 1922 מונה לחבר הנהלת הבנק הבינלאומי של בולגריה.

הוליס היה אחיינו של הפסל המפורסם דניאל צ'סטר פרנץ'.

הוליס נפטר ב-7 ביולי 1949 בפריז שבצרפת, ונקבר בבית הקברות בלוסום היל בעיר קונקורד, ניו המפשייר.

## קישורים חיצוניים

* 
* 

קטגוריה:אמריקאים ילידי ניו המפשייר
קטגוריה:קונקורד (ניו המפשייר): אישים
קטגוריה:בוגרי אוניברסיטת הרווארד
קטגוריה:חברי הסנאט של ארצות הברית מניו המפשייר
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1869
קטגוריה:אמריקאים שנפטרו ב-1949
פרקי רבי יאשיה

**פרקי רבי יאשיה** (נקרא גם **ספר יאשיהו**) הוא מדרש ארץ-ישראלי נדיר שרק חלקו שרד; על קיומו ניתן ללמוד גם מאזכורים במקורות נוספים. המדרש נקרא על שם "רבי יאשיהו", ככל הנראה אמורא ארץ-ישראלי שמאמרו פותח את הפרק.

## כתבי יד
המדרש נשתמר בשני כתבי יד: כתב יד פארמה 3122 וכתב יד קיימברידג' מהגניזה הקהירית. לצד שני קטעים נוספים שגילה אורבך המצטטים מהמדרש: האחד בכתב יד לייפציג, שפורסם על ידי אהרן ילינק והובא בשינויים ב"פרקי משיח"; והשני בכתב יד פארמה 655, במסגרת פירוש למחזור תפילה.

## מהדורות
המדרש פורסם לראשונה, על פי כתב יד פארמה, בשנת 1877 על ידי אהרן ילינק בקובץ "בית המדרש", ולאחר מכן, בשנת 1915, הובא ב"אוצר המדרשים" של יהודה דוד אייזנשטיין.

פרופסור אפרים אלימלך אורבך היה הראשון לחקור את המדרש ובשנת 1976 פרסם את כתב היד מהגניזה ב"קובץ על יד". כתב יד זה כולל קטע שלם שלא היה ידוע מכתב יד פארמה, כולל את מעשה קבורת רבי עקיבא בסמוך לטטרפילון של קיסריה.

מהדורה אלקטרונית של החיבור, הכוללת ניתוח מילוני, קיימת באתר המילון ההיסטורי ללשון העברית של האקדמיה ללשון העברית, והיא מבוססת על שני כתבי היד.

## תיארוך והשפעה
פרופסור הילל ניומן תיארך את המדרש לתקופה המוסלמית הקדומה (המאה השביעית לספירה). ניומן הצביע על דמיון בין המדרש לבין מסורת נוצרית על קבורת הקדוש אנסטסיוס הפרסי בקיסריה (628 לספירה), סמוך לטטרפילון. לפי השערתו, המדרש היהודי משמש תגובה סמלית לטענה הנוצרית על קדושת האתר. אורבך עמד על כך שפרקי דרבי יאשיה קדם ל"מדרש משלי" - המצטט את פרקי דרבי יאשיה.

המדרש נחשב למקור הקדום ביותר לאגדה על קבורת רבי עקיבא בטטרפילון של קיסריה. על פי ניומן ושפירו המדרש משמש המקור העיקרי לסיפור זה, ושימש מאוחר יותר כמקור למדרשי אגדה מאוחרים יותר, ובהם "מדרש עשרת הרוגי מלכות", "מדרש משלי", ואחרים. לפי שפירו, החקירה ההיסטורית מצביעה על קיסריה כמקום מותו של רבי עקיבא, אך גורל גופתו נותר בלתי ברור.

## תוכן

המדרש משלב דרשות ואגדות רחבות העוסקות במידת הרחמים כלפי רשעים, במעלת הצדיקים, במסירות לתורה ובתהליכי הגאולה. הוא פותח בביאור אריכות אפו של האל כדי לאפשר לידת צדיקים, תשובה או מתן שכר מועט, ממשיך בתיאורי מעלת הצדיקים בחייהם ובמותם ובריחם הנודף אף לאחר פטירתם, ועוסק בחיפוש עצמות יוסף בידי משה. משובץ בו גם סיפור מות רבי עקיבא המודגש כמופת למסירות התורה, ובו אליהו מגלה את מיתתו, מביא את תלמידו אל גופתו ומוביל לקבורתו הנסית. לאחר מכן עובר המדרש לתיאורי גבורות האל ו"לבושיו" הסמליים בזמנים שונים, לנבואות על חורבן אדום ורומי ולרצף מאורעות עתידיים הכוללים מלחמות עם אומות העולם, ניסיונות לישראל וניסים גדולים בתחילת הגאולה. החיבור מגיע לשיאו בהופעת אליהו ומלך המשיח, בשבעה ניסים ובגילוי גנזי המקדש, ובסיום מדגיש את הטוב הצפון ליראי האל לעתיד לבוא.

## קישורים חיצוניים
**מהדורות**
* '''פרק ר' יאשיהו''', באתר היברובוקס (מתוך: בית המדרש, חלק ו, עמ' 112–116, מאת אהרן ילינק)
** '''פרק ר' יאשיהו''', באתר ספריא (בתוך: אוצר המדרשים, מאת יהודה דוד אייזנשטיין)
** '''פרקי רבי יאשיה''', באתר המילון ההיסטורי ללשון העברית של האקדמיה ללשון העברית, כולל ניתוח מילוני

**מחקרים**
* '''פרקי ר' יאשיה''' באתר אוצר החכמה (מתוך: קובץ על יד, סדרה חדשה ח, תשל"ו, עמ' 79–89, מאת אפרים אלימלך אורבך)
** דוד שפירו, '''הטטרפילון הנעלם: מסע לקברו האבוד של רבי עקיבא''', באתר JFEED (**באנגלית**)

## הערות שוליים

קטגוריה:מדרשי אגדה
קטגוריה:ספרי מדרשים
קטגוריה:רבי עקיבא
בת-שבע (חברה)

"**בת-שבע**" או "**בת-שבע חברה לאומנויות בע"מ**" הייתה חברה לייצור ומכירה של מוצרי אומנות ישראליים, שהוקמה על ידי בת שבע דה רוטשילד.

## היסטוריה
חברת "בת-שבע" הוקמה בשנת 1958 על ידי בת שבע דה רוטשילד, במטרה לעודד את העיצוב המקומי ולספק פרנסה לאומנים ישראלים ולשווק תוצרת ישראלית בחוץ לארץ. בתחילה עסקה החברה רק בהפקת מוצרי אומנות ועיצוב, שאותם הזמינה מאמנים ואומנים מקומיים במדיה כגון קרמיקה, זכוכית עץ, מתכת ועוד. היא שיווקה את הפריטים במגוון של חנויות בארץ ובעולם, ובהם חנויות "משכית". בשנת 1967 הפסיקה החברה לעסוק באופנה והתרכזה בייצור חפצי חן ועיצוב. בשנת 1968 שווקה החברה את תוצרתה ב-70 חנויות בארץ וברחבי העולם.

בתחילה, ניהלה רוטשילד את החברה ממשרד בתוך חנות "משכית", שמוקמה ברחוב פרוג 9 (פינת פרישמן) בתל אביב-יפו. את החנות שכרה רוטשילד עבור "משכית" כתרומה. בשנת 1961, עם כניסתה של "משכית" לקשיים, פינתה החברה את החנות וחברת בת-שבע פתחה במקום זה חנות וגלריה הנושאת את שמה.

בחנות הציגה באופן קבוע את מגוון המוצרים של החברה, לצד 5–6 תערוכות מתחלפות בשנה. בתערוכות אלו קידמה בת-שבע אמנים בראשית יצירתם האמנותית. בשנת 1961, לדוגמה, ארגנה רוטשילד את התערוכה הראשונה של עמנואל בר-טל. תערוכה זו התקיימה בחנות טיפאני בניו יורק וזכתה להצלחה. ב-1964 נערכה בגלריה תערוכה ראשונה של עבודות מאת דוד פלומבו, במסגרת התארגנות שנקראה "קבוצת גרניט".

בשנת 1967 עמד מחזור המכירות של החברה על 650,000 לירות ישראליות והיצוא שלה עמד על 40,000 דולר.

בסוף שנות ה-60 פתחה החברה מחסן ואולם תצוגה בניו יורק במשך השנים הציגה החברה תערוכות זמניות ברחבי המדינה. בשנת 1970 חנכה סניף שני של החברה בבית הארחה של קיבוץ איילת השחר.

החברה נסגרה, כנראה, בסוף שנות ה-80 או בראשות שנות ה-90. בשנת 1993 נמחקה מרשימת החברות.

בשנת 1968 כתב רן שחורי על תרומתה של בת-שבע להתחלת ביסוס מושג ה"עיצוב" בישראל על ידי התנהלותה כנגד טעם השוק. פעילות זו ביקשה להעביר בהדרגה את ייצור הכלים מייצור ארטיזני-ייחידי, אל ייצור תעשייתי-המוני, שיאפשר רווחה כלכלית של הענף.

## תערוכות

## גלריה

File:Israel arts & crafts cataloge003.jpg|עבודות זכוכית של סטודיו אריאל בר-טל (שנות ה-50 של המאה ה-20)
File:Israel arts & crafts cataloge001.jpg|עבודות זכוכית מתוצרת "בת-שבע"(שנות ה-50 של המאה ה-20)
File:Israel arts & crafts cataloge006.jpg|עבודות זכוכית מתוצרת "בת-שבע" (שנות ה-50 של המאה ה-20)
File:הארץ-1960 17-7.jpg|מודעה למשחק "מוזאיקון" (1960)
File:0001 FL169031471.jpg|דוד מוריס ובת שבע דה רוטשילד בפתיחת הגלריה (1961)
File:0001 FL169000885.jpg|בפתיחת הגלריה (1961)
File:Art of israel 013.jpg|כדי זכוכית מתוצרת "בת-שבע" (1963-1961)
File:0001 FL168802917 06.jpg|כלי קרמיקה בייצור "חרסה" שנמכרו בחנות (תצלום: בוריס כרמי)
File:NNL ARCHIVE AL11387685860005171 IE161099404 FL161099411.jpg|חלון ראווה
File:NNL ARCHIVE AL11387711360005171 IE161099944 FL161099953.jpg|חלון ראווה
File:NNL ARCHIVE AL11387736040005171 IE161099319 FL161099333.jpg|חלון ראווה
File:יקיר בת שבע.jpg|לוגו של החברה מוטבע על פריט עץ מתוצרתה


## קישורים חיצוניים

* 
* 
* 
*
* 
*
* 
* 
* 
* 
* 
* 
*
* 
* 
* 
*
* 
*
*
*

## הערות שוליים

קטגוריה:ישראל: עיצוב
קטגוריה:חברות ישראליות
אמרי סן סוסי

**אמרי ג'ון סן סוסי** (באנגלית: **Emery John San Souci**; ) היה סוחר ופוליטיקאי אמריקאי מרוד איילנד, איש המפלגה הרפובליקנית, שכיהן כסגן מושל רוד איילנד בשנים 1915–1921, ולאחר מכן ועד 1923 כמושל רוד איילנד ה-53.
## ראשית חייו
אמרי סן סוסי נולד בסאקו  שבמיין, כבנם של אוזב ומארי לואיז (לבית קווט) סן סוסי. כילד צעיר הוא עבר עם משפחתו ב-1860 לסנט אלבנס שבוורמונט. אביו שירת בארמיית הפוטומק ונהרג בקרב ב-1864. סן סוסי התחנך בבית ספר בסנט אלבנס עד גיל 11, ואז הוא עזב את לימודיו כדי לעבוד ולסייע בפרנסת המשפחה.

הוא עבד כפקיד בבידפורד שבמיין, ולאחר מכן עבד בחנות נעליים בגרינפילד, מסצ'וסטס ובפרובידנס, רוד איילנד. ב-1877 הוא עבר להרטפורד שבקונטיקט כדי לעבוד בחברת ייצור נעליים. הוא עבד בחברה זו עד 1890, כאשר הוא פתח בפרובידנס חנות למכירת נעליים ובגדים בשותפות עם אחיו. החברה הצליחה מאוד, והוא שימש כמזכיר וכגזבר שלה.
## קריירה פוליטית
סן סוסי החזיק במשרות פוליטיות רבות בפרובידנס, ובשנים 1900–1907 הוא היה חבר מועצת העיר. ב-1908 הוא התמנה כשלישו האישי של המושל ארם פותייר, ושירת בתפקיד במשך שש שנים. ב-1914 נבחר סן סוסי כסגן מושל רוד איילנד מטעם המפלגה הרפובליקנית, נבחר לתקופות כהונה נוספות בתפקיד ב-1916 וב-1918, וכיהן בתפקיד בשנים 1915–1921.

ב-1920 נבחר סן סוסי כמושל רוד איילנד ה-53. בין השאר ניצן לזקוף את בחירתו להצבעת הנשים. 1920 הייתה השנה הראשונה בה השתתפו הנשים בבחירות ברוד איילנד. הוא כיהן כמושל מינואר 1921 ועד ינואר 1923, ולא זכה במועמדות המפלגה ב-1922, בין השאר בשל אופן טיפולו בשביתה בענף הטקסטיל. הוא שיגר את המיליציה המדינתית כדי לטפל בשביתה, ואיבד את תמיכתם של רבים במפלגתו.

ב-1923 מונה סן סוסי על ידי הנשיא וורן הרדינג כגובה המס של נמל פרובידנס. הוא החזיק במשרה זו עד פרישתו ב-1935 תחת הנשיאים קלווין קולידג', הרברט הובר ופרנקלין דלאנו רוזוולט. הוא גם שימש כחבר בחבר המנהלים של חברת הנאמנות המאוחדת של פרובידנס,
## חיים אישיים
ב-1880 נשא סן סוסי לאישה את מיני א. דאפי, ולשניים נולדו שתי בנות.

אמרי סן סוסי נפטר בביתו שבפרובידנס ב-10 באוגוסט 1936. הוא נטמן בבית הקברות מאונט סנט בנדיקט שבבלומפילד, קונטיקט.
## לקריאה נוספת

* Sobel, Robert, Raimo, John, eds. **[https://archive.org/details/biographicaldire0004unse/page/1368/mode/2up Biographical Directory of the Governors of the United States, 1789–1978, Vol. 4]**, Westport, Conn.; Meckler Books, 1978, pp. 1369-1370
* 'History of the state of Rhode Island and Providence Plantations: Biographical. NY: The American Historical Society, Inc. 1920'


## קישורים חיצוניים

* אמרי סן סוסי באתר אגודת המושלים הלאומית 
* אמרי סן סוסי באתר The Political Graveyard 
* 

## הערות שוליים

קטגוריה:אמריקאים ילידי מיין
קטגוריה:מושלי רוד איילנד
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי רוד איילנד
קטגוריה:אמריקאים ממוצא קנדי
קטגוריה:נוצרים רומים-קתולים אמריקאים
קטגוריה:אמריקאים שנולדו ב-1857
קטגוריה:אמריקאים שנפטרו ב-1936
הנרי קיז

**הנרי וילדר קיז** (באנגלית: **Henry Wilder Keyes**; 23 במאי 1863 – 19 ביוני 1938) היה פוליטיקאי אמריקאי, איש המפלגה הרפובליקנית, אשר כיהן כמושל ניו המפשייר ה־56 בשנים 1917–1919 וכחבר הסנאט של ארצות הברית מטעם ניו המפשייר.

## ביוגרפיה
### ראשית חייו
קיז נולד בניוברי, ורמונט, ב־23 במאי 1863. הוא גדל בניו המפשייר, ואביו היה חקלאי, סוחר ומשקיע בולט בתחום הרכבות. קיז השלים את לימודיו באקדמיית אדמס ולאחר מכן למד באוניברסיטת הרווארד, שם סיים את לימודיו בשנת 1887.

הוא עסק בחקלאות ובגידול בקר, והיה בין הראשונים שיזמו את גידול זן הבקר הולשטיין־פריזי בארצות הברית. נוסף על כך היה ממייסדי הבנק הלאומי וודסוויל, וכיהן כנשיאו.

### פעילות פוליטית
קיז כיהן כחבר בבית הנבחרים של ניו המפשייר בשנים 1891–1895. לאחר מכן שירת בסנאט של המדינה בשנים 1903–1905. במקביל שימש כגזבר ועדת הרישיונות של המדינה בין השנים 1903–1915, וכיושב ראש ועדת מס הבלו של המדינה בשנים 1915–1917. בשנים אלו חזר לכהן גם בבית הנבחרים המדינתי.

בשנת 1916 נבחר למושל ניו המפשייר וכיהן כהונה אחת, בין השנים 1917–1919.

בשנת 1918 נבחר לסנאט של ארצות הברית. הוא נבחר מחדש בשנים 1924 ו־1930 וכיהן בסנאט מ־4 במרץ 1919 ועד 3 בינואר 1937. בבחירות 1936 לא התמודד לכהונה נוספת.

כסנאטור נודע קיז בשתיקתו יוצאת הדופן: הוא כמעט שלא נשא דברים מעל דוכן הסנאט, ואפילו את הצבעותיו היה מביע בניד ראש או בניעור קל של הראש, לאות 'בעד' או 'נגד'. היוצא מן הכלל היחיד היה כאשר הגיש הצעה לסיום דיון ארוך במיוחד במהלך נאום ממושך של יושב ראש ועדת הכספים של הסנאט, פט הריסון.

במהלך כהונתו בסנאט שימש קיז כיושב ראש הוועדות הבאות: הוועדה להוצאות מחלקת הדואר (הקונגרס ה־66); הוועדה לביקורת ולפיקוח על ההוצאות השוטפות (הקונגרסים ה־68 וה־69); והוועדה לבנייני ציבור ושטחים ציבוריים (הקונגרסים ה־70 עד ה־72).

### חיים אישיים
בשנת 1904 נישא קיז לפרנסס פרקינסון וילר, שלימים נודעה בשם פרנסס פרקינסון קיז כסופרת פורה ומצליחה. בעת נישואיהם היה בן ארבעים והיא בת שמונה־עשרה. לזוג נולדו שלושה בנים.

קיז נפטר ב־19 ביוני 1938 בנורת' האבריל שבניו המפשייר, ונקבר בבית הקברות אוקסבו שבעיר ניוברי, ורמונט.

הוא זכה לתואר שני של כבוד מדארטמות' קולג', וכן לתואר ראשון במדעים ודוקטור למשפטים של כבוד מהמכללה לחקלאות ולאמנויות המכניות של ניו המפשייר (הידועה כיום כאוניברסיטת ניו המפשייר).

## קישורים חיצוניים

* 
* 

קטגוריה:אמריקאים ילידי ורמונט
קטגוריה:בוגרי אוניברסיטת הרווארד
קטגוריה:בוגרי דארטמות' קולג'
קטגוריה:מושלי ניו המפשייר
קטגוריה:מושלי מדינות ארצות הברית מהמפלגה הרפובליקנית
קטגוריה:חברי הסנאט של ארצות הברית מניו המפשייר
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1863
קטגוריה:אמריקאים שנפטרו ב-1938
מאיר אשכנזי (אוסלו)

**מאיר אשכנזי** (1850–1908) היה רב, חוקר, מתרגם ואיש רוח יהודי שפעל במספר מדינות באירופה, ובייחוד בנורווגיה. הוא שימש כרבה של הקהילה היהודית המוקדמת בעיר כריסטיאניה (לימים אוסלו), היה בין מייסדי קהילת "עדת ישרון" בעיר, ופרסם חיבורים בעברית, בגרמנית, בהולנדית ובנורווגית. יצירתו הידועה ביותר היא תרגום מלא לעברית של חוקת נורווגיה, שנדפס בכריסטיאניה בשנת 1904.

## ביוגרפיה
מאיר אשכנזי נולד בשנת 1850 בעיר סטניסלב שבגליציה, אז בתחומי האימפריה האוסטרית וכיום איוואנו-פרנקיבסק שבאוקראינה. בשנותיו המוקדמות שהה באמסטרדם ובקהילות שונות בהולנד ובברלין שבגרמניה, ובשטרסבורג ופרסם כתבים וחיבורים בשפות אחדות, ובהם שיר אבל לרגל פטירת יורש העצר של הולנד בשנת 1879 ומדרש מודפס על מגילת איכה הכולל תרגום והערות בהולנדית.

בשנת 1889 מונה לרבה של "העדה הישראלית בכריסטיאניה" – הקהילה היהודית הרשמית הראשונה בעיר. הוא כיהן בתפקידו עד 1899, אז פרש בעקבות מחלוקת פנימית בנושאי רבנות ושחיטה. בשנת 1901 היה בין מייסדי קהילת "עדת ישרון" שברחוב ברוגטה (Brugata) ושימש כרב הקהילה עד לפטירתו.

בשנת 1902 התגורר ברחוב Brugata 7 שבכריסטיאניה. הוא נודע כלמדן רחב אופקים, בעל ידיעות במספר שפות, ועסק במחקר היסטורי ופילולוגי.

התכתב עם החוקר שלמה בובר.

אשכנזי נפטר בשנת 1908 כתוצאה משבץ מוחי, בגיל 58.

## חיבוריו
### תרגום חוקת נורווגיה (1904)
בשנת 1904 פרסם אשכנזי את "**ספר יסוד החק מממלכת נארגע**: עם הוספות ושנוים עד היום הכתיבה", תרגום עברי מלא של חוקת נורווגיה ("Norges Grundlov"). הספר נדפס בכריסטיאניה בהוצאת A.S. Didriksen, וכולל שערים בנורווגית, בצרפתית ובעברית.

### חיבורים נוספים
* Tempus loquendi: Über die Agada der palästinensischen Amoräer – מסה בגרמנית על אגדות חז"ל.
* Treurdicht op den 26 Juni 1879 – שיר אבל בהולנדית לרגל הלוויית יורש העצר ההולנדי.
* מגלת איכה ישנא הכתם הטוב – מדרש על מגילת איכה עם תרגום והערות.
* Kong Haakon VIIdes og dronning Mauds stamtavle – חיבור גנאלוגי על המלך הוקון השביעי ורעייתו הנסיכה מוד מוויילס.
* Kroningsfestskrift – חוברת שנדפסה לרגל הכתרת הוקון השביעי.

## משפחתו
אשכנזי היה נשוי לפייגה (Feige; 1880–1943). לבני הזוג נולדו שתי בנות:
* שרה (1904–1942)
* אסתר (1906–1942)

במהלך השואה נעצרו האם ושתי בנותיה. הבנות גורשו לאושוויץ בשנת 1942 ונרצחו שם. האם נפטרה בבית חולים באוסלו בשנת 1943.

## לקריאה נוספת
* אוסקר מנדלסון, **יהודי נורווגיה לדורותיהם**, אוניברסיטספורלאגת, 1987.
* הערך "Mayer Aschkanaze" באתר Lokalhistoriewiki (נורווגיה).

## קישורים חיצוניים
* 

קטגוריה:רבנים נורווגים
קטגוריה:יהודים נורווגים
קטגוריה:ילידי 1850
קטגוריה:נפטרים ב-1908
ארץ האגמים הפינית

ממוזער|ארץ האגמים הפינית במפה
**ארץ האגמים הפינית** (בפינית: **Järvi-Suomi**, בשוודית: **Insjöfinland**, (שתיהן במשמעות: "פינלנד האגמית"), נודעת במפות בעברית כ-"**טבלת הימות הפיניות**") היא חבל ארץ המשתרע במרכזה ובמזרחה של פינלנד.

ארץ האגמים מתפרסת כ-350 ק"מ מצפון לדרום וממזרח למערב. גובה הקרקע הממוצע בה הוא 200 מטרים מעל פני הים והיא שטוחה ברובה. החבל זרוע אגמים מרובים בו הם תופסים כמחצית מכלל השטח, בעוד שבחבלי פינלנד האחרים גופי המים תופסים רק כ-10% מן השטחים, מה שהפך את החבל לאזור בעל ריכוז גופי המים הגבוה ביותר במדינה.

## היווצרות
ארץ האגמים, כמו שאר פינלנד, נוצרה על ידי סחיפה קרחונית של העידן הקרח הרביעוני לפני 10,000 שנה. הקרחונים ולאחר מכן בליה יצרו שקעים בקרקע ואלו הפכו לאגמים המרכיבים את החבל. הסחיפה הקרחונית יצרה גם גבעות מורנות קצה בשם גבעות סלפאוסלקה (בפינית: "**Salpausselkä**") המהוות את גבולו הדרום מערבי של החבל.

## תחומי החבל
המחוז משתרע על פני רוב מרכזה ומזרחה של פינלנד ותחום מדרום מערב בידי גבעות סלפאוסלקה – שהן אזור כפרי מיוער.

ארץ האגמים מתמזגת אל תוך אזור החוף הפיני ממערב ומצפון-מערב, וגובלת באזור פינלנד הגבוהה מצפון.

הסביבה האגמית מתקדמת מזרחה הלאה אל תוך רוסיה (רפובליקת קרליה).

## האגמים
לגדות האגמים הרבים אלפי בתי קיץ וביניהם שדות ויערות. האגם הגדול בחבל הוא אגם סאימה (בפינית: "**Saimaa**") ששטחו 4,400 קמ"ר ועומקו כ-82 מטרים. האגם העמוק בחבל הוא אגם פאייאנה (בפינית: "**Päijänne**") שעומקו 95 מטרים. עומקם הממוצע של האגמים הגדולים האחרים הוא כ-10 מטרים ועומקם של האגמים הקטנים הוא מספר מטרים בודדים.

מפלס המים בשני האגמים המרכזיים סאימה ופאייאנה הוא 75 מטרים מעל פני הים. באגמים ישנם איים רבים ומימיהם זורמים בנחלים אל הים הבלטי.

## הערים המרכזיות בחבל
* ייבסקילה – 147,856 תושבים
* קואופיו – 124,131 תושבים
* לאפנראנטה – 72,959 תושבים
* מיקלי – 51,919 תושבים

## תמונות

קובץ:Päijänne Raiskasselkä.jpg|אגם פאיינה
קובץ:Keitele panorama.jpg|בית קיץ על אי באגם קייטלה
קובץ:Saimaa picture.jpg|אגם סאימה


## קישורים חיצוניים

* 


## הערות שוליים

קטגוריה:פינלנד: ימות ואגמים
1726 בצרפת

שנת **[[1726]] ב[[צרפת]]** הייתה השנה בה ציינה צרפת 739 שנות לאום.

## מנהיגים
* לואי החמישה עשר, מלך צרפת

## אירועים חשובים
[200px|ממוזער|שמאל|[אנדרה-הרקול דה פלרי]]
* 11 ביולי – אנדרה-הרקול דה פלרי מגרש את לואי אנרי, דוכס בורבון ואת  מחצר המלך

## נולדו
**([[:קטגוריה:צרפתים שנולדו ב-1726|קטגוריה:צרפתים שנולדו ב-1726]])**
* 20 ביוני – לואיז הנרייט דה בורבון, אשתו של לואי פיליפ הראשון, דוכס אורליאן וסבתו של לואי פיליפ, מלך הצרפתים (נפטרה ב-1759)
* 7 בספטמבר – פרנסואה אנדרה פילידור, מלחין ושחמטאי (נפטר ב-1795)
* תאריך לא ידוע – סרף בר, פרנס (נפטר ב-1793)

## נפטרו
* 18 ביוני – מישל רישאר דלאלנד, מלחין (נולד ב-1657)

## קישורים חיצוניים

*
קסאדי מקלינסי

ממוזער|מקלינסי ב-2019
**קאסאדי מקלנסי זאנג** (באנגלית: **Cassady McClincy Zhang**; נולדה ב-1 בספטמבר 2000) היא שחקנית אמריקאית הידועה בעיקר בזכות גילום דמותה של לידיה בסדרת הטלוויזיה "המתים המהלכים" של רשת AMC בין 2019 ל-2022.

## ראשית חייה
נולדה ב-1 בספטמבר 2000, גדלה בג'ורג'יה. בגיל 7 החלה ללמוד ריקוד ותיאטרון.

## קריירה
מקלינסי הופיעה לראשונה בגיל 10 בסרט טלוויזיה קצר. בתור שחקנית ילדה היא הופיעה ככוכבת אורחת בסדרות "גדולה מהחיים", "קונסטנטין" ו-"Lore" . בשנת 2017, היא הופיעה ככוכבת אורחת חוזרת בסדרה המקורית של נטפליקס "אוזרק", בסדרה "קאסל רוק", ובסדרה "Daytime Divas".

ב-2019 בגיל 17, מקלינסי החלה לגלם את לידיה, בתה של אלפא, ב"המתים המהלכים" במהלך העונה התשיעית והפכה לשחקנית קבועה בסדרה החל מהעונה העשירית.

החל מ־2025 היא מגלמת את דמותה של מלני דיי, העוזרת של ריני (פיונה רנה) בסדרה "כללי המשחק".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקנים ילדים אמריקאים
קטגוריה:שחקניות ילדות אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות קולנוע וטלוויזיה אמריקאיות
קטגוריה:אמריקאים שנולדו ב-2000
קטגוריה:אמריקאיות שנולדו ב-2000
הוצאת ש. זק

**הוצאת ש. זק** היא הוצאת ספרים ישראלית פרטית, שהוקמה על ידי יצחק שמחה זק ובהמשך נוהלה על ידי בני משפחת זק. ההוצאה פעלה בירושלים, תחילה תחת השם "הוצאת עבר", כמעט שמונים שנה (משנת 1935 ועד שנת 2013). ההוצאה הייתה ממוקמת בעבר ברחוב המלך ג'ורג' 2 ובהמשך עברה לרחוב בית הדפוס 31 בשכונת גבעת שאול.

## על ההוצאה
יצחק שמחה זק היה הבעלים של "בית מסחר לספרים אחיעבר". הוא נכנס לשותפות עסקית עם מאיר רולניק שהגיע לישראל מליטא. בשנת 1935 ייסדו השניים את הוצאת הספרים "עבר" בירושלים. ההוצאה התמקדה בשני תחומים עיקריים: ספרי לימוד וספרי ילדים.  

בשנת 1953 נפטר שמחה זק. לאחר מותו התפרקה השותפות. רולניק ייסד הוצאה לאור בשם "אחיעבר" ובניו של זק המשיכו להוציא לאור ספרים תחת השם "הוצאת ש. זק ושותפיו". ספרי ההוצאה נמכרו בעיקר בחנות הספרים של משפחת זק ברחוב המלך ג'ורג' בירושלים, ובתודעת הציבור הירושלמי נוצרה זהות בין הוצאת הספרים לבין חנות הספרים. דוד קרויאנקר בספרו על "המשולש הירושלמי" כותב, בין היתר, על "בית ולירו" בו שכנה הוצאת הספרים: "בבניין שכנו במשך עשרות שנים שני בתי עסק המוכרים לרבים מוותיקי ירושלים - בית המרקחת של האחים ימפולסקי וחנות הספרים של משפחת זק".    

בניו של ש. זק (ובעיקר בנו מיכאל זק) התמקדו בהוצאה לאור של ספרי עיון ולימוד שפות, מילונים וספרי יהדות. 

גם בתחילת המאה ה-21 תחום ההתמחות העיקרי של ההוצאה נשאר לשונאות ומילונאות. ההוצאה מתמקדת בהוצאה לאור של לקסיקונים, מילונים, שיחונים וספרים ללימוד עצמי של שפות. 

בנוסף מופיעים בקטלוג ההוצאה גם ספרי יהדות, ספרי עיון בנושאים כללים, ספרי קריאה למבוגרים וספרי ילדים. 

## ספרים בולטים שיצאו לאור בהוצאה
במשך שנות פעילותה הוציאה הוצאת ש. זק לאור מאות כותרים. להלן כמה מהבולטים שבהם:
* **שיחונים**. יצאו לאור כ-50 שיחונים בשפות: איטלקית, אנגלית, בולגרית, גרמנית, פינית, צ'כית, גיאורגית, דנית, הולנדית, הונגרית, הינדי, טורקית, יידיש, יפנית, סינית, ספרדית, סרבו-קרואטית, ערבית מדוברת, פולנית, פורטוגזית, פרסית, צרפתית, רומנית, רוסית, ושוודית.
* **ספרים ללימוד עצמי של שפה**. יצאו לאור כ-15 ספרי לימוד שפה "ללא עזרת מורה", ובהם: איטלקית בהנאה, גרמנית בהנאה, יידיש בהנאה, סינית בהנאה, ספרדית בהנאה, ערבית מדוברת בהנאה, פורטוגלית בהנאה, צרפתית בהנאה, רוסית בהנאה, עברית לדוברי אנגלית, עברית לדוברי ספרדית, עברית לדוברי צרפתית ועברית לדוברי רוסית.
* **לקסיקונים**. יצאו לאור כמה לקסיקונים ובהם: משה לבנון, לקסיקון לניבים ומטבעות לשון, 1976, ורבקה גלעדי, לקסיקון לידיעת הלשון, 1989.
* **ספרים על תרבות ה[[לאדינו]]** של מתילדה כהן-סראנו, ובהם: לבשל בטעם לאדינו, וסיפורים מכל הזמנים (ספר בן שני כרכים. כרך א' מתמקד בחברה, וכרך ב' מתמקד במשפחה).
* **ספרי הייעוץ של [[דייל קרנגי]]** (בז'אנר של "כיצד לעשות"), ובהם: כיצד לרכוש ידידים והשפעה (תרגם את התרגום הראשון להוצאת עבר: עזריאל באקס, ותרגם תרגום שני להוצאת ש. זק: שמשון ענבל), כיצד תרכשו ידידים והשפעה בעידן הדיגיטלי (כתב ברנט קול במסגרת חברת דייל קרנגי ושותפיו, ותרגם: יובל ליבליך) וכיצד תרכשי חברים ותשפיעי על הסובבים אותך: לנערות (כתבה: דונה דייל קרנגי). 
* **ספרי ילדים**, ובהם הספרים של אלינור ה. פורטר, פוליאנה ופוליאנה וג'ימי.    

## לקריאה נוספת

* מוטי נייגר, **מוציאים לאור כמתווכי תרבות: היסטוריה תרבותית של מאה שנות הוצאה לאור בעברית בישראל (1910–2010)**, ירושלים, הוצאת מן, 2017 (בעיקר הסעיף העוסק בהוצאת ש. זק, עמ' 145)

## קישורים חיצוניים
* 

## הערות שוליים

קטגוריה:הוצאות ספרים בישראל
קטגוריה:רחוב המלך ג'ורג' (ירושלים)
קטגוריה:חנויות ספרים בישראל
דב וילנסקי

**דב בר וילנסקי** (נולד ב-15 בפברואר 2004) הוא סייף ישראלי המתחרה בסגנון הדקר, זוכה מדליית כסף בתחרות מסבב גביע העולם (ונקובר 2025) ואלוף אירופה לנוער (נאפולי 2024).

## קריירה
וילנסקי התחיל להתאמן בסיף בגיל תשע במועדון מכבי מעלות. הוא הגיע ממשפחה שומרת שבת וכילד לא התחרה בשבתות, ובגיל 15 החליט שהוא רוצה להשתתף בתחרויות גם בשבת.

### 2024
#### אלוף אירופה לנוער
באליפות אירופה לנוער שנערכה בנאפולי שבאיטליה בפברואר זכה במדליית זהב.

### 2025
#### מדליית כסף בתחרות מסבב גביע העולם
בתחרות מסבב גביע העולם שנערכה בוונקובר שבקנדה בדצמבר זכה במדליית כסף.

## קישורים חיצוניים

* 

## הערות שוליים

קטגוריה:סייפים ישראלים
קטגוריה:מעלות-תרשיחא: אישים
קטגוריה:ישראלים שנולדו ב-2004